Н А Р Е Д Б А   № 22
за овладяване на безстопанствените животни и регламентиране отглеждането на домашни любимци на територията на Община Златоград
Приета с Решение № З  302 от 10.06.2021 г. на Общински съвет Златоград, влиза в сила от 21.06.2021г., изменена с Решение № И 484 от 09.09.2025 г.
___________2021___________

РАЗДЕЛ I

Общи разпоредби


Чл. 1. Настоящата наредба регламентира реда и изискванията за регистриране, стопанисване и контрол на безстопанствените животни на територията на община Златоград. Наредбата не се отнася за кучетата на МНО, МВР, Планинска спасителна служба и други организации на бюджетна издръжка, използващи кучета със специално предназначение.


Чл. 2. Собствениците на кучета носят гражданска и административно-наказателна отговорност за действията на стопанисваните от тях кучета. 

Чл. 3. Собствениците на кучета носят гражданска и административно-наказателна отговорност при поява на нехуманно отношение и жестокост към животните.

РАЗДЕЛ II

Придобиване, регистрация, отглеждане, развъждане и размножаване на кучета – домашни любимци


Регистрация на кучета


Чл. 4. Придобиването на животно домашен любимец се удостоверява:

1. С договор за покупко-продажба или за дарение от търговски обект, развъдник, приют, регистрирани по чл. 137 от Закона за ветеринарномедицинската дейност /ЗВД/.

2. С ветеринарномедицински паспорт при внос от друга страна.

3. Посредством регистрационни документи - ветеринарномедицински паспорт с вписана идентификация, съгласно чл. 174 от ЗВМД при придобиване на безстопанствено куче.


Чл. 5. Продажба и регистрация на куче на лица под 18- годишна възраст се извършва единствено с нотариално заверена декларация от родител/ настойник.


Чл. 6. Собствениците, чийто кучета са навършили 6 – седмична възраст, задължително ги предоставят на ветеринарен лекар за издаване на паспорт и извършване на ветеринарномедицински манипулации – ваксинация и обезпаразитяване, а за новопридобитите - не повече от 30 дни от датата на придобиването им.


Чл. 7. Регистрацията  на  кучетата  е  двустепенна  и  включва      ветеринарномедицинска и административна регистрация.

Чл. 8. Ветеринарномедицинската  регистрация  се  извършва,  при навършване на 4- месечна възраст или в 7-дневен срок от придобиването на куче над тази възраст, от държавните ветеринарни органи или лицензирани специалисти по ред, определен от ЗВМД и се съпровожда от задължителна имунопрофилактика, обезпаразитяване, поставяне на микрочип и по желание на собственика - кастрация.


Чл. 9. Собствениците на кучета над тази възраст са длъжни да им поставят микрочип в 6- месечен срок от влизане в сила на тази наредба.


Чл. 10. /1/. Административната регистрация за кучетата, отглеждани на територията на община Златоград се извършва от оправомощени  служители на Общинска администрация, кметовете и кметските наместници на населените места за кучетата отглеждани по селата, в 7 (седем) дневен срок, след издаване на документ за ветеринарномедицинска регистрация

/2/. При регистрация собственикът на животното попълва заявление за издаване на удостоверение за притежание на куче /Приложение №1/ и декларация за отглеждане на куче /Приложение №2/.


/3/. На база на представените документи се извършва  вписване в специален регистър, който съдържа следните данни:

1. Номер на удостоверение;

2. Име, пол, цвят, порода на животното;

3. Име и адрес на собственика;

4. Дата на поставяне на микрочипа;

5. Извършени ветеринарномедицински манипулации - ваксинация, обезпаразитяване, дата на кастрация /ако е извършена такава/;

6. Данни за ветеринарния лекар.


/4/.  Въз основа на извършената регистрация се издава удостоверение за регистрация /Приложение № 3/.


        /5/. Забранява се преотсъпването на издадено удостоверение за притежание на куче. 


/6/. Регистрацията е пожизнена. При промяна на адреса и на собствеността, собственикът е длъжен да уведоми общинска администрация в срок до 1 месец, а при смърт на кучето - в срок до 7 дни след настъпване на събитието.


/7/.
Ветеринарните лекари изпращат ежемесечно данните от ветеринарномедицинския паспорт на всяко регистрирано куче в ОДБХ и съответно в общината.


Чл. 11. /1/. За притежаване на куче собственикът заплаща годишна такса в общината, определена в Наредба № 8 на Общински съвет Златоград за определянето и администрирането на местните такси и цени на услуги.


/2/. Таксата се заплаща ежегодно до 31 март на съответната година или в едномесечен срок от придобиване на кучето, когато то е придобито след 31 март. За кучета придобити през текущата година таксата се дължи в размер една дванадесета от годишния и размер, за всеки месец до края на годината, включително за месеца на придобиването му.


/3/. Срещу платена такса Общинска  администрация Златоград издава документ за платена такса за календарната година.


Чл. 12. Освобождават се от такси собствениците на:

1. кучета на инвалиди; 

2. служебни кучета в организации на бюджетна издръжка;

3. кучета, използвани за опитни цели;

4. кучета, използвани от Български червен кръст;

5. кастрирани кучета;

6. ловни кучета.


Чл. 13. Приходите от събраните такси постъпват в общинския бюджет и се използват за мероприятия, свързани с намаляване на броя на безстопанствените кучета на територията на община Златоград.


Отглеждане и грижа за кучета

Чл. 14. Собствениците на кучета ги отглеждат при спазване изискванията за защита на животните по Закон за защита на животните и Закона за ветеринарномедицинската дейност.

Чл. 15. /1/ Всеки собственик на куче е длъжен:
1. да се грижи за неговото здравословно състояние и да му осигурява      условията за отглеждане, съобразени с естествените му нужди.

2.   да осигурява на кучето пространство за обитаване, свобода за движение и светлина.

3. да осигурява необходимото количество храна и свободен достъп до тях.

4. да поддържа необходимата хигиена на мястото, където се отглежда животното, както и на съдовете за хранене.

5. да осигурява редовно профилактично ветеринарномедицинско обслужване и лечение при заболяване или нараняване.

6. да съобщава на държавните ветеринарномедицински органи и служителите в общината за животните, показващи признаци на бяс.

7. да предприема всички мерки за предотвратяване бягството на животното.

8. да не нарушава спокойствието и хигиенните условия на членовете на етажната собственост.

9. при отглеждане на животното на открито се осигурява колиба, която се оразмерява така, че кучето да може да се движи изправено вътре в нея, без затруднения и да ляга с цялата си дължина.

10. на кучета, които се отглеждат предимно вързани, им се осигурява 5 метра тел /въже/ за свободно движение, както и ежедневна разходка.

11.   при отглеждане на кучета в жилища етажна собственост се осигурява площ, съгласно изискванията на чл. 34 от Закона за защита на животните.

/2/.  Забранява се изоставянето на кучето и на неговото потомство.

/3/. В случай, че собственикът на кучето не може да го отглежда по независещи от него причини, го предава в приют, спасителен център или на нов собственик, който го отглежда в съответствие с физиологичните и поведенческите му особености.

/4/.  Забранява се отглеждането на кучета-домашни любимци на:

1. открити тераси и балкони на жилищни сгради;

2. в общите части на жилищните сгради;

3. в мазетата на сгради.

/5/. Всеки собственик на куче е длъжен да осигури безопасността на хората, минаващи покрай пространството, където се отглежда животното, както и където и да е в обсега на домашния любимец.
Чл. 16. /1/. При подаване на сигнал /устен или писмен/  за нарушения по чл. 15 от тази Наредба се извършва проверка на служители от Общинска администрация, а при необходимост, съвместно с ветеринарни лекари.

/2/. За извършената проверка се изготвя протокол и предписание до собственика със срок за отстраняване на констатираните нарушения.

Чл. 17. Когато собственикът не изпълни предписанията по чл. 16 от настоящата наредба, същият подлежи на санкции, предвидени в разпоредбите на ЗВМД и ЗЗЖ.

Размножаване на кучета

Чл. 18. /1/. Собственикът на куче е длъжен да избягва нежеланото му размножаване. В случаите, в които не е в състояние да поеме грижата за новородените, се задължава да кастрира своето куче.
/2/. Собствениците на кучета, които ги използват за развъждане, се регистрират на основание на чл. 137 от ЗВМД като животновъден обект.

Чл. 19.  Собствениците на кучета се задължават:

1. да предотвратяват всяка проява на необоснована агресия на кучето, проявена на обществени места и да не допускат ситуации, застрашаващи здравето или живота на хора и животни.

2. да не оставят кучето без надзор и да осигурява непосредствен и постоянен контрол върху поведението му.

3.  да вземат мерки животното да не напуска само мястото на отглеждане, да не навлиза в чужд имот или на обществени места.

/2/. Всеки собственик е длъжен да разхожда кучето си с нашийник и повод. Кучета от породите кавказка овчарка, българско овчарско куче /каракачанка/, германски дог, немска овчарка, ризеншнауцер, московска стражева, черен териер, доберман, ротвайлер, бултериер, питбул и други агресивни породи освен с нашийник и повод, трябва да имат и намордник.

/3/. Стопаните  на  агресивни  кучета  се  задължават  да  поставят обозначителна табела на входната врата на имота или жилището си, от която е видно, че там се отглежда куче с особено поведение.

/4/. Куче, без един от реквизитите: нашийник, повод и непридружено от стопанин се счита за бездомно.

/5/. Всеки собственик на куче е длъжен да предоставя документите на кучето – ветеринарномедицински паспорт и удостоверение за регистрация, пред ветеринарните лекари, служители на МВР и общинските власти при поискване.

/6/. При дефекация на улици, тротоари, алеи, тревни площи и други места собственикът на кучето е длъжен да почисти замърсеното място и да изхвърли на подходящо място екскрементите от кучето.

/7/. Собствениците на кучета могат да ги пускат свободно да се движат извън чертите на населеното място или в собствения двор /но не в общ двор на жилищна кооперация, където дворната площ е за общо ползване/, когато дворното място е обезопасено и няма опасност животното да навлезе в чужд имот или на обществено място.

Чл. 20. Забранява се:

/1/. присъствието и разхождането на животни-компаньони на територията на детски градини, ясли, училища, здравни заведения, детски и спортни площадки.

/2/. допускането  и престоя на кучета в магазини  и обществени сгради /изключение се прави за кучетата на незрящи и инвалиди/.

/3/. отглеждането на кучета в междублокови пространства, на стълбищни площадки и други места, противоречащи на правилника за вътрешния ред на етажната собственост.

/4/. отглеждането  на куче,  което  системно  безпокои  живеещите в съседство хора.

РАЗДЕЛ III

Безстопанствени кучета. Мерки при агресивно поведение от страна на безстопанствени кучета и кучета домашни любимци 

Безстопанствени кучета

Чл. 21. Общински съвет приема програма за овладяване популацията на безстопанствени кучета и предвижда средства за изпълнението й.

Чл. 22. Кметът  на  община  Златоград организира  изпълнението  на приетата програма и ежегодно внася отчет за нейното изпълнение пред генералния директор на БАБХ.

Мерки при агресивно поведение от страна на куче

Чл. 23. /1/. При  регистриран  подаден  писмен  сигнал за  случай  на нападение от куче срещу човек или друго животно се извършва проверка на място от служители от общината, при необходимост ветеринарен лекар и служители на РУ – Златоград.

/2/. Въз основа на констатациите се изготвя протокол от проверяващите служители. При необходимост се изисква медицинско свидетелство и свидетелски показания.

/3/. Кучета, за които се установи, че са с агресивно поведение, опасно болни и представляват реална заплаха за здравето на населението на община Златоград, се прилагат разпоредбите на чл. 179, ал. 3, т.1,2 и 4 от ЗВМД след поставяне на диагноза при клиничен преглед и в присъствието на трето лице /експерт от Общинска  администрация Златоград/.

/4/. Собственикът на куче, за което е потвърдено, че е ухапало човек, заплаща всички медицински разходи, породени от ухапването. Поема административната отговорност съгласно законодателството на Република България.

/5/. Общината има право да изземе злонрави кучета, които с поведението си представляват заплаха за здравето и живота на хората.

РАЗДЕЛ IV

Хуманно отношение 

Чл. 24. Забранява се:

/1/. извършване на следните хирургически интервенции на животни-компаньони:

1. рязане на опашка;

2. рязане на уши;

3. изрязване на гласни струни;

4. отстраняване на нокти и зъби.

/2/. отглеждане, използване и умъртвяване на кучета за добиване на кожи, месо, за производство на храна.

/3/. изоставянето на кучета.

/4/. увеличаване на агресивността на кучета, чрез селекция или обучение в агресивност към други животни и хора.

/5/. ловенето  и  избиването  на  кучета,  с  изключение  на  случаите, предвидени при улов на безстопанствени животни и тези, страдащи от остри заразни болести, представляващи заплаха, за здравето на хората. Залавянето на животните  се допуска по начини и при условия, които гарантират здравето им и с минимално страдание, от лица със специфична квалификация, инструктирани от ветеринар лекар и преминали курс на обучение за защита и хуманно  отношение към животните.

/6/. използване  на строги  и  електрически  нашийници,  химически дразнещи и увреждащи субстанции, технически уреди или приспособления, чрез които се причинява силен страх, болка и страдание на кучетата.

/7/. излагане на животни на температурни или други неблагоприятни атмосферни условия, недостиг на кислород или ограничаване на свободното им движение, които им причиняват болка, страдание, увреждане или стрес.

/8/. излагане  в магазин, заведение за обществено хранене и други увеселителни или питейни заведения на кучетата.

/9/. извършване на пропаганда, популяризиране или подстрекаване по какъвто и да е начин, пряко или косвено, насилие към кучета.

/10/.  използването на безстопанствени кучета за опитни цели.

Чл. 25. За жестокост към кучетата не се смятат действията, които се извършват при ограничаване и ликвидиране на заразни болести по животните и хората.
РАЗДЕЛ V

Административно – наказателни разпоредби

Чл. 26. /1/. Контролните органи по смисъла на тази наредба са Кметът на община Златоград, упълномощени от него длъжностни лица, кметове и кметски наместници на населените места в общината, ветеринарните лекари и служители от РУ Златоград.

/2/. Неправителствените организации могат да съдействат на органите по предходната алинея при осъществяване на контролните им правомощия.

Чл. 27. /1/. Контролните органи по чл. 26, ал. 1 от настоящата наредба извършват проверка по постъпили писмени молби, жалби и сигнали за нарушения на наредбата.

/2/. В случаите на отказ от страна на собственика да осигури достъп до имота, в който се отглежда животното, се изисква съдействие от РУ-Златоград.

Чл. 28. /1/. При констатиране на нарушения по тази наредба се съставя констативен протокол от контролните органи и се дават предписания със срокове и отговорници за отстраняването им.

/2/. В случай, че предписанията не се изпълнят, се съставят актове за установяване на административни нарушения.

/3/. Въз основа на съставените актове за установени административни нарушения се издават наказателни постановления от кмета на община Златоград.

/4/. (Изм. с Решение № И 484 от 09.09.2025 г.) При неподаване на заявление по чл. 10, ал. 2 от настоящата наредба и установяване на всяко нерегистрирано куче на собственика или на лицето, под чийто надзор е животното, се предупреждава с предписание да извърши регистрация на животното в едноседмичен срок от връчване на предписанието. В случай, че регистрацията не бъде извършена в определения срок, на собственика се налага глоба в размер на 200 лева/ 102,26 евро
/5/. (Изм. с Решение № И 484 от 09.09.2025 г.) В случай, че собственикът на куче-домашен любимец не осигури поставянето на микрочип на кучето в шестмесечен срок от влизането в сила на настоящата наредба, му се налага глоба в размер на 200 лева/ 102,26 евро

 /6/. (Изм. с Решение № И 484 от 09.09.2025 г.) На собственика на куче-домашен любимец, нанесло телесни повреди, се налага глоба в размер от 500 лева /255,65 евро до 1500 лева/ 766,95евро     

/7/. На собствениците  на  кучета – домашни  любимци,  нарушили разпоредбите на членовете в настоящата наредба, се налагат наказанията, определени в разпоредбите на Закона за защита на животните и Закона за ветеринарномедицинската дейност

Чл. 29. Установяването  на  нарушения и издаването, обжалването  и изпълнението на наказателните постановления се извършва по реда на ЗАНН. 
Чл. 30. Глобите, събрани по реда на тази наредба, постъпват в общинския бюджет и се използват за мерки и дейности, насочени към овладяване на популацията на безстопанствените кучета на територията на община Златоград, финансиране на общински кастрационни програми и кампании, изграждане на общински приют и кастрационен център.

РАЗДЕЛ VI
Допълнителни разпоредби

§ 1. Настоящата наредба се издава на основание чл. 21, ал. 2 от Закона за местното самоуправление и местната администрация, Закона за ветеринарномедицинската дейност и Закона за защита на животните.
§ 2. Приложение 1, 2 и 3 са неразделна част от настоящата наредба.
§ 3. Приета е с Решение на Общински съвет № З  302  от 10.06.2021г., по Протокол № 27 на Общински съвет Златоград  и влиза в сила три дни след публикуването й на сайта на Община Златоград.
ПРЕХОДНИ РАЗПОРЕДБИ към Наредба за изменение и допълнение на Наредба № 22 за овладяване на безстопанствените животни и регламентиране отглеждането на домашни любимци на територията на Община Златоград (в сила от 21.06.2021г.), изменена с Решение № И 484 от 09.09.2025 г. на Общински съвет Златоград.

§ 2. Настоящата наредба влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС

Приложение № 1

ДО КМЕТА 

НА ОБЩИНА ЗЛАТОГРАД

ЗАЯВЛЕНИЕ 

ЗА ИЗДАВАНЕ НА УДОСТОВЕРЕНИЕ ЗА ПРИТЕЖАВАНЕ НА КУЧЕ

	
	
	
	
	
	
	
	
	
	


От .................................................................   ЕГН  
Адрес .......................................................................  тел....................................

Уважаеми господин Кмет,

Моля да ми бъде издадено удостоверение/я за регистрация на домашен любимец/и   и за притежавания/те от мен куче /та/,

.................................................................................................................................

…………………………………………………………………………………….

/име, порода, възраст, външни белези/

Прилагам копия от следните документи:

1. Имунизационен паспорт на домашния/те любимец/и;

2. Документ за платена такса по ЗМДТ;

3. ................................................................... .

Дата: ............................ г.                                   С уважение:

гр. Златоград                                                         

/…………………./

Приложение № 2

Д Е К Л А Р А Ц И Я

Подписаният/ата

.................................................................................................................................

/име, презиме, фамилия/

с л. к. №  ............................... издадена на .......................... от ....................................
живущ/а  в.......................................................................................................................
телефон ...................................

ДЕКЛАРИРАМ, ЧЕ:

Като собственик на домашен/ни животни съм запознат/а с разпоредбите на Наредбата №1 за опазване на обществения ред, хигиената и естетическия вид на населените места и на общинската собственост в община Златоград, относно отглеждането на домашни животни, както и на  Закона за опазване на селскостопанското имущество,  и ми е известна административната отговорност при тяхното неспазване.
Дата: ......................                                                          Подпис:

гр. Златоград

Приложение № 3

УДОСТОВЕРЕНИЕ

№ ……../ ……………..г.


Общинска администрация Златоград издава настоящото удостоверение на………………………………………………………………………………………………………, живущ в гр./с/……………………….., ул…………………………….. №…………, бл……………, ет……………, в уверение на това, че в общинския регистър за животни компаньони и ловни кучета, под № ………….. е регистрирано притежаваното от нея куче .........…………………, порода….....…………………., на……………………......., цвят ……………………

